SK Úradný vestník Európskej únie C 307/11

Uverejnenie žiadosti o zápis do registra podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2008/C 307/11)

Týmto uverejnením sa poskytuje právo vzniesť námietky proti žiadosti o zápis podľa článku 7 nariadenia Rady (ES) č. 510/2006 (1). Vznesené námietky sa musia Komisii doručiť do šiestich mesiacov po uverejnení tejto žiadosti.

ZHRNUTIE

NARIADENIE (ES) č. 510/2006

„MAINE-ANJOU“

ES č.: FR/PDO/0379/17.09.2004

CHOP ( X ) CHZO ( )

Tento prehľad obsahuje hlavné body špecifikácie výrobku na informačné účely.

1. Príslušný orgán v členskom štáte:

Názov: Institut National de l'Origine et de la Qualité Adresa: 51, rue d'Anjou F-75008 Paris Tel.: (33-1) 538 980 00 Fax: (33-1) 422 557 97 E-mail: info@inao.gouv.fr

2. Skupina:

Názov: Syndicat de défense de la viande «Maine-Anjou» Adresa: 36, avenue de Razilly BP 339 F-53203 Château Gontier Cedex Tel.: (33-2) 430 722 94 Fax: (33-2) 430 780 48 E-mail: upra-maine-anjou@unimedia.fr Zloženie: výrobcovia/spracovatelia ( X ) ostatní ( X )

3. Druh výrobku:

Trieda 1.1 – Čerstvé mäso (a drobky)

4. Špecifikácia:

[prehľad požiadaviek podľa článku 4 ods. 2 nariadenia (ES) č. 510/2006]

4.1. Meno:

„Maine-Anjou“

4.2. Opis:

Chladené hovädzie mäso, okrem rozmrazeného chladeného mäsa, pochádzajúce z kráv mladších ako desať rokov, ktoré boli minimálne raz otelené, alebo z volov, ktorí majú minimálne 30 mesiacov.

Jatočné telo kráv váži minimálne 380 kg a jatočné telo volov váži minimálne 400 kg.

Jatočné telá zodpovedajú týmto charakteristikám:

— stupeň mäsitosti: triedy E, U, R, O klasifikačnej tabuľky EUROP,

— stupeň pretučnenosti: trieda 3 alebo 4 klasifikačnej tabuľky EUROP.

Jatočné telá sú charakteristické slabou svalovou pevnosťou a veľmi vysokou váhou.

Mäso je dobre mramorované s dostatočným obsahom vnútrosvalového tuku, má intenzívnu jednoliatu červenú farbu s oranžovým nádychom, je ľahko krájateľné, chuťový úvod pri ochutnávaní je jemný a veľmi šťavnatý, pričom šťavnatosť pretrváva aj pri doznievaní chuti.

4.3. Zemepisná oblasť:

Zemepisná oblasť, v ktorej sa zvieratá rodia, chovajú a zabíjajú, sa rozprestiera na území nasledujúcich obcí týchto departmentov: Ille-et-Vilaine, Loire-Atlantique, Maine-et-Loire, Mayenne, Sarthe, Deux-Sèvres, Vendée a Orne.

Department Ille-et-Vilaine:

Chelun, Coësmes, Eancé, Grand-Fougeray, Liffré (výsek AL, parcely 6, 8, 12 až 14, 35, 268, 269, 272 až 274, 408 až 411, 435, 438, 440 až 442, 475 až 480, 501, 502 a 597 až 604), Martigné-Ferchaud, Pertre (Le), Thourie, Vitré (výsek K, parcely 1, 2, 9 a 70 a výsek AW, parcely 81 až 86, 154 až 156, 268, 295 a 296).

Department Loire-Atlantique:

Abbaretz, Ancenis, Anetz, Belligné, Boissière-du-Doré (La), Bonnoeuvre, Boussay, Cellier (Le), Chapelle-Glain (La), Chapelle-Saint-Sauveur (La), Châteaubriant, Couffé, Derval, Erbray, Fercé, Fresne-sur-Loire (Le), Gétigné, Grand-Auverne, Issé, Jans, Joué-sur-Erdre, Juigné-des-Moutiers, Landreau (Le), Ligné, Louisfert, Lusanger, Maumusson, Meilleraye-de-Bretagne (La), Mésanger, Moisdon-la-Rivière, Montrelais, Mouais, Mouzeil, Noyal-sur-Brutz, Nozay, Oudon, Pannecé, Petit-Auverné, Pin (Le), Pouillé-les-Côteaux, Puceul, Regrippière (La), Remaudière (La), Riaillé, Roche-Blanche (La), Rouge, Rouxière (La), Ruffigné, Saint-Aubin-des-Châteaux, Saint-Géréon, Saint-Herblon, Saint-Julien-de-Vouvantes, Saint-Mars-la-Jaille, Saint-Sulpice-des-Landes, Saint-Vincent-des-Landes, Sion-les-Mines, Soudan, Soulvache, Teillé, Touches (Les), Trans-sur-Erdre, Treffieux, Vallet, Varades, Villepot, Vritz.

Department Seine-et-Marne:

Andard, Andigné, Andrezé, Angers, Angrie, Armaillé, Aviré, Aubigné-sur-Layon, Avrillé, Baracé, Beaucouzé, Beaulieu-sur-Layon, Beaupréau, Beausse, Bécon-les-Granits, Bégrolles-en-Mauges, Béhuard, Bohalle (La), Boissière-sur-Evre (La), Botz-en-Mauges, Bouchemaine, Bouillé-Ménard, Bourg-d'Iré (Le), Bourg-l'Evêque, Bourgneuf-en-Mauges, Bouzillé, Brain-sur-l'Authion, Brain-sur-Longuenée, Briollay, Brissarthe, Candé, Cantenay-Epinard, Carbay, Cernusson, Cerqueux (Les), Cerqueux-sous-Passavant (Les), Challain-la-Potherie, Chalonnes-sur-Loire, Chambellay, Champigné, Champ-sur-Layon (Le), Champteussé-sur-Baconne, Champtocé-sur-Loire, Champtoceaux, Chanteloup-les-Bois, Chanzeaux, Chapelle-du-Genêt (La), Chapelle-Hullin (La), Chapelle-Rousselin (La), Chapelle-Saint-Florent (La), Chapelle-Saint-Laud (La), Chapelle-sur-Oudon (La), Châteauneuf-sur-Sarthe, Châtelais, Chaudefonds-sur-Layon, Chaudron-en-Mauges, Chaussaire (La), Chavagnes, Chazé-Henry, Chazé-sur-Argos, Cheffes, Chemillé, Chemiré-sur-Sarthe, Chenillé-Changé, Cherré, Cholet, Clefs, Cléré-sur-Layon, Combrée, Concourson-sur-Layon, Contigné, Cornuaille (La), Coron, Corzé, Cossé-d'Anjou, Daguenière (La), Daumeray, Denée, Doué-La-Fontaine, Drain, Durtal, Ecouflant, Ecuillé, Etriché, Faye-d'Anjou, Faveraye-Machelles, Feneu, Ferrière-de-Flée (La), Fief-Sauvin (Le), Fosse-de-Tigné, Freigné, Fuilet (Le), Gené, Gesté, Grez-Neuville, Grugé-l'Hopital, Hôtellerie-de-Flée (L'), Huillé, Ingrandes, Jaille-Yvon (La), Jallais, Jubaudière (La), Juigné-sur-Loire, Jumellière (La), Juvardeil, Landemont, Lézigné, Lion-d'Angers (Le), Liré, Loiré, Longeron (Le), Louroux-Béconnais (Le), Louvaines, Marans, Marcé, Marigné, Marillais (Le), Martigné-Briand, Maulévrier, May-sur-Evre (Le), Mazières-en-Mauges, Meignanne (La), Melay, Membrolle-sur-Longuenée (La), Mesnil-en-Vallée (Le), Miré, Montfaucon, Montguillon, Montigné-sur-Moine, Montilliers, Montjean-sur-Loire, Montreuil-Juigné, Montreuil-sur-Loir, Montreuil-sur-Maine, Montrevault, Morannes, Mozé-sur-Louet, Mûrs-Erigné, Neuvy-en-Mauges, Noëllet, Noyant-la-Gravoyère, Nuaillé, Nueil-sur-Layon, Nyoiseau, Passavant-sur-Layon, Pellouailles-les-Vignes, Pin-en-Mauges (Le), Plaine (La), Plessis-Grammoire (Le), Plessis-Macé (Le), Poitevinière (La), Pommeraye (La), Ponts-de-Cé (Les), Possonnière (La), Pouancé, Pouëze (La), Prévière (La), Pruillé, Puiset-Doré (Le), Querré, Rablay-sur-Layon, Renaudière (La), Rochefort-sur-Loire, Romagne (La), Roussay, Saint-André-de-la-Marche, Saint-Aubin-de-Luigné, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Christophe-la-Couperie, Saint-Clément-de-la-Place, Saint-Crespin-sur-Moine, Saint-Florent-le-Vieil, Saint-Georges-des-Gardes, Saint-Georges-sur-Layon, Saint-Georges-sur-Loire, Saint-Germain-des-Prés, Saint-Germain-sur-Moine, Saint-Jean-de-la-Croix, Saint-Jean-de-Linières, Saint-Jean-des-Mauvrets, Saint-Lambert-du-Lattay, Saint-Lambert-la-Potherie, Saint-Laurent-de-la-Plaine, Saint-Laurent-des-Autels, Saint-Laurent-du-Mottay, Saint-Léger-des-Bois, Saint-Léger-sous-Cholet, Saint-Lézin, Saint-Macaire-en-Mauges, Saint-Martin-du-Bois, Saint-Martin-du-Fouilloux, Saint-Melaine-sur-Aubance, Saint-Michel-etChanveaux, Saint-Paul-du-Bois, Saint-Philbert-en-Mauges, Saint-Pierre-Montlimart, Saint-Quentin-en-Mauges, Saint-Rémy-en-Mauges, Saint-Saturnin-sur-Loire, Saint-Sauveur-de-Flée, Saint-Sauveur-de-Landemont, Saint-Sigismond, Saint-Sulpice, Saint-Sylvain-d'Anjou, Sainte-Christine, Sainte-Gemmes-d'Andigné, Sainte-Gemmes-sur-Loire, Salle-de-Vihiers (La), Salle-et-Chapelle-Aubry (La), Sarrigné, Savennières, Sceaux-d'Anjou, Segré, Séguinière (La), Seiches-sur-le-Loir, Soeurdres, Somloire, Soucelles, Soulaines-sur-Aubance, Soulaire-et-Bourg, Tancoigné, Tessoualle (La), Thorigné-d'Anjou, Thouarcé, Tiercé, Tigné, Tillières, Torfou, Tourlandry (La), Toutlemonde, Trélazé, Tremblay (Le), Trémentines, Tremont, Valanjou, Varenne (La), Vauchrétien, Verchers-sur-Layon (Les), Vergonnes, Vern-d'Anjou, Vezins, Vihiers, Villedieu-la-Blouère, Villemoisan, Villevêque, Yzernay.

Department Marne:

Ahuillé, Alexain, Ampoigné, Andouillé, Argenton-Notre-Dame, Argentré, Aron, Arquenay, Assé-le-Bérenger, Astillé, Athée, Azé, Baconnière (La), Bais, Ballée, Ballots, Bannes, Bazoge-Montpinçon (La), Bazouge-de-Chemeré (La), Bazouge-des-Alleux (La), Bazougers, Beaulieu-sur-Oudon, Beaumont-Pied-de-Boeuf, Belgeard, Bierné, Bignon-du-Maine (Le), Bigottière (La), Blandouet, Boissière (La), Bonchamp-lès-Laval, Bouchamps-lès-Craon, Bouère, Bouessay, Bourgneuf-la-Forêt (Le), Bourgon, Brains-sur-les-Marches, Brée, Brûlatte (La), Buret (Le), Chailland, Châlons-du-Maine, Chammes, Champgenéteux, Changé, Chapelle-Anthenaise (La), Chapelle-au-Riboul (La), Chapelle-Craonnaise (La), Chapelle-Rainsouin (La), Château-Gontier, Châtelain, Châtres-la-Forêt, Chemazé, Chémeré-le-Roi, Chérancé, Commer, Congrier, Cosmes, Cossé-en-Champagne, Cossé-le-Vivien, Coudray, Courbeveille, Craon, Croixille (La), Cropte (La), Daon, Denazé, Deux-Évailles, Entrammes, Épineux-le-Seguin, Évron, Fontaine-Couverte, Forcé, Fromentières, Gastines, Genest-Saint-Isle (Le), Gennes-sur-Glaize, Gesnes, Gravelle (La), Grazay, Grez-en-Bouère, Ham (Le), Hambers, Hardanges, Houssay, Huisserie (L'), Izé, Jublains, Juvigné, Laigné, Laubrières, Launay-Villiers, Laval, Livet, Livré, Loigné-sur-Mayenne, Loiron, Longuefuye, Louverné, Louvigné, Maisoncelles-du-Maine, Marcillé-la-Ville, Marigné-Peuton, Martigné-sur-Mayenne, Mayenne, Mée, Ménil, Méral, Meslay-du-Maine, Mézangers, Montflours, Montigné-le-Brillant, Montjean, Montourtier, Montsûrs, Moulay, Neau, Niafles, Nuillé-sur-Vicoin, Olivet, Origné, Parné-sur-Roc, Peuton, Pommerieux, Port-Brillet, Préaux, Quelaines-Saint-Gault, Renazé, Roë (La), Rouaudière (La), Ruillé-Froid-Fonds, Ruillé-le-Gravelais, Sacé, Saint-Aignan-sur-Roë, Saint-Berthevin, Saint-Brice, Saint-Céneré, Saint-Charles-la-Forêt, Saint-Christophe-du-Luat, Saint-Cyr-le-Gravelais, Saint-Denis-d'Anjou, Saint-Denis-du-Maine, Saint-Erblon, Saint-Fort, Saint-Fraimbault-de-Prières, Saint-Georges-le-Fléchard, Saint-Georges-sur-Erve, Saint-Germain-d'Anxure, Saint-Germain-de-Coulamer, Saint-Germain-le-Fouilloux, Saint-Germain-le-Guillaume, Saint-Hilaire-du-Maine, Saint-Jean-sur-Erve, Saint-Jean-sur-Mayenne, Saint-Laurent-des-Mortiers, Saint-Léger, Saint-Loup-du-Dorat, Saint-Martin-de-Connée, Saint-Martin-du-Limet, Saint-Michel-de-Feins, Saint-Michel-de-la-Roë, Saint-Ouën-des-Toits, Saint-Ouën-des-Vallons, Saint-Pierre-la-Cour, Saint-Pierre-sur-Erve, Saint-Pierre-sur-Orthe, Saint-Poix, Saint-Quentin-les-Anges, Saint-Saturnin-du-Limet, Saint-Sulpice, Saint-Thomas-de-Courceriers, Sainte-Gemmes-le-Robert, Sainte-Suzanne, Saulges, Selle-Craonnaise (La), Senonnes, Simplé, Soulgé-sur-Ouette, Thorigné-en-Charnie, Torcé-Viviers-en-Charnie, Trans, Vaiges, Villiers-Charlemagne, Vimarcé, Voutré.

Department Sarthe:

Amné, Asnières-sur-Vègre, Auvers-le-Hamon, Auvers-sous-Montfaucon, Avessé, Avoise, Beaumont-sur-Sarthe, Bernay, Brains-sur-Gée, Brûlon, Chantenay-Villedieu, Chassillé, Chemiré-en-Charnie, Cherre (výsek D, parcely 253 až 266, 269 až 273, 290, 291, 565, 705, 714), Chevillé, Coulans-sur-Gée, Courtillers, Crannes-en-Champagne, Crissé, Epineu-le-Chevreuil, Fercé-sur-Sarthe, Fontenay-sur-Vègre, Grez (Le), Joué-en-Charnie, Juigné-sur-Sarthe, Longnes, Loué, Mareil-en-Champagne, Moitron-sur-Sarthe, Mont-Saint-Jean, Neuvillalais, Neuvillette-en-Charnie, Notre-Dame-du-Pé, Parennes, Pincé, Poillé-sur-Vègre, Précigné, Rouessé-Vassé, Rouez, Ruillé-en-Champagne, Sablé-sur-Sarthe, Saint-Christophe-du-Jambet, Saint-Christophe-en-Champagne, Saint-Denis-d'Orques, Saint-Ouen-en-Champagne, Saint-Pierre-des-Bois, Saint-Rémy-de-Sillé, Saint-Symphorien, Sillé-le-Guillaume, Solesmes, Souvigné-sur-Sarthe, Tassillé, Tennie, Vallon-sur-Gée, Viré-en-Champagne.

Department Deux-Sèvres:

Argenton-Château, Aubiers (Les), Boësse, Boismé, Bressuire, Bretignolles, Breuil-Bernard (Le), Breuil-sous-Argenton (Le), Cerizay, Chanteloup, Chapelle-Gaudin (La), Chiché, Cirière, Combrand, Coudre (La), Courlay, Etusson, Forêt-sur-Sèvre (La), Genneton, Massais, Mauléon, Moncoutant, Montravers, Moutiers-sous-Argenton, Moutiers-sous-Chantemerle, Nueil-sur-Argent, Petite-Boissière (La), Pin (Le), Saint-Amand-sur-Sèvre, Saint-André-sur-Sèvre, Saint-Aubin-du-Plain, Saint-Clémentin, Saint-Jouin-de-Milly, Saint-Maurice-la-Fougereuse, Saint-Pierre-des-Echaubrognes, Sanzay, Ulcot, Voultegon.

Department Vendée:

Breuil-Barret, Chambretaud, Châtaigneraie (La), Gaubretière (La), Landes-Genusson (Les), Mallièvre, Menomblet, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Saint-Pierre-du-Chemin, Tardière (La), Tiffauges, Treize-Vents, Verrie (La).

Department Orne:

Alençon (výsek CA, parcely 76, 77 a 84).

4.4. Dôkaz o pôvode:

Každý hospodársky subjekt je zaregistrovaný prostredníctvom prehlásenia o spôsobilosti, ktoré je vedené v INAO (Institut National des Appellations d'Origine – Národný úrad pre označenia pôvodu).

Chovatelia vedú register zvaný „Inventaire des animaux de l'exploitation“ (Inventár hospodárskych zvierat).

Prepravcovia a bitúnky vedú register vstupov a výstupov, ktorý umožňuje identifikovať pôvod a miesto učenia hovädzieho dobytka, jatočných tiel alebo mäsa.

Uvedené registre sa musia sprístupniť úradníkom povereným kontrolou.

Okrem toho musia chovatelia najneskôr 60 dní pred plánovaným dátumom zabitia urobiť v prípade každého zvieraťa prehlásenie o výkrme.

Počas obdobia výkrmu sa hovädzí dobytok podrobí kontrole, aby sa preverilo, či má primeranú morfológiu umožňujúcu dosiahnutie minimálnej jatočnej váhy a stavu pretučnenosti, ktoré sa požadujú pre dané chránené označenie.

Identifikácia jatočných tiel spĺňajúcich požiadavky špecifikácie chráneného označenia sa uskutočňuje pomocou označenia „Maine-Anjou“, ktoré sa umiestňuje na roštenku, stehno, pliecko a hruď vcelku každej polovičky jatočného tela.

Jatočné telo a výsekové mäso z neho sú označené štítkom, pomocou ktorého sa zabezpečuje identifikácia mäsa.

Jatočné telá s označením CHOP „Maine-Anjou“ podliehajú organoleptickej skúške náhodne odobraných vzoriek, pomocou ktorej sa overí, či zodpovedajú charakteristikám požadovaným v špecifikácii chráneného označenia.

4.5. Spôsob výroby:

Zvieratá sa musia narodiť, chovať a zabiť v zemepisnej oblasti vymedzenej v bode 4.3.

Plemeno

Hovädzí dobytok patrí do plemena „Rouge des prés“. Zvieratá, ktoré trpia svalovou hypertrofiou, sú vylúčené. Otcom zvieraťa musí byť býk zaregistrovaný v plemennej knihe plemena „Rouge des prés“.

V prípade umelého oplodnenia musí byť býk schválený na účely oplodnenia.

Chov zvierat

Zvieratá sa musia narodiť, chovať a vykrmovať v tom istom podniku. Nákup mladých zvierat je možný, avšak pod podmienkou, že:

— samice sa budú chovať v tom istom podniku, v ktorom prebehne aj ich výkrm pred zabitím, najmenej po dobu 12 mesiacov bez prerušenia vrátane doby výkrmu,

— samce sa budú chovať najneskôr od veku 12 mesiacov v tom istom podniku, v ktorom prebehne aj ich výkrm pred zabitím.

Využívanie a vyťaženie pastvín

Rozloha pastvín využívaných na kŕmenie všetkého hovädzieho dobytka alebo zodpovedajúca plocha podniku predstavuje minimálne 0,7 ha na jedného vola staršieho ako 24 mesiacov a minimálne 1 ha na jednu kravu s teľaťom. Kravou s teľaťom rozumieme kravu a jej potomstvo, ktoré sa ešte neotelilo.

Kŕmenie

Zvieratá sa musia pásť minimálne v období od 15. marca do 15. novembra. V prípade výnimočných poveternostných podmienok možno udeliť výnimky z toho minimálneho obdobia.

Až do obdobia výkrmu pred zabitím sa podávajú proteínové a energetické doplnky v maximálnom množstve 3 kg na deň. Počas tohto obdobia je zakázané voľné podávanie silážnej kukurice.

V období výkrmu, ktoré trvá minimálne 2 mesiace pred zabitím, sa zvieratám podáva krmivo na báze čerstvej trávy, sena a energetických a proteínových doplnkov. Počas tohto obdobia je zakázané podávanie siláže.

Energetické a proteínové krmivá, ktoré sa podávajú ako doplnkové krmivo k tráve a senu počas obdobia výkrmu pred zabitím, musia byť zložené minimálne z troch základných surovín. Tieto suroviny sa musia podávať v takej podobe, aby ich bolo možné identifikovať. Denné množstvo podávaných doplnkov sa musí pohybovať v rozmedzí od 0,5 do 1,7 % živej váhy zvieraťa.

Chovatelia musia sprístupniť úradníkom povereným vykonávaním kontrol jednak faktúry o nákupe týchto plodín a týchto doplnkových krmív, na ktorých musí byť uvedené množstvo a pôvod, ako aj štítky, na ktorých musí byť uvedený presný názov doplnkového krmiva.

Preprava a zabitie

Počas 48 hodín pred zabitím sa zvieratá pripravia na mieste s dostatočnou slamenou podstielkou a už sa im podáva len seno a voda.

Manipulácia so zvieratami sa vykonáva takým spôsobom, aby sa minimalizovali faktory, ktoré by u nich mohli vyvolať stres alebo by mohli ovplyvniť kvalitu finálneho produktu. Doba prepravy zvieraťa od jeho nakládky až po ukončenie jeho vykládky na bitúnku nesmie trvať dlhšie ako šesť hodín.

Zvieratá sa zabíjajú priebežne maximálne do troch hodín od ukončenia vykládky a musia sa omráčiť do piatich sekúnd po ich vstupe do omračovacej ohrady.

Pitva sa uskutoční obalením alebo podviazaním pažeráka a konečníka.

Sprchovanie jatočných tiel je zakázané.

Jatočné telá sa rozpoltia pásovou pílou a až do vykonania fiškálneho váženia k nim musí byť priložená ušnica, na ktorej je umiestnená ušná značka zvieraťa.

Použijú sa výlučne jatočné telá, ktoré sú podľa stupňa pretučnenosti zaradené do tried 3 alebo 4 klasifikačnej tabuľky EUROP.

Jatočné telá podstúpia vychladenie, ktoré umožní dosiahnutie vnútornej teploty 10 °C až 15 °C desať hodín po zabití a teplotu nižšiu lebo rovnú 7 °C do 48 hodín po zabití.

Zadné štvrte musia zrieť na kosti minimálne po dobu 4 dní.

4.6. Spojenie:

Výrobnú oblasť „Maine-Anjou“ charakterizujú pôdy, ktoré sa vyvinuli na Armorickom masíve chudobnom na zásoby vody, a mierne oceánske podnebie sprevádzané značným nedostatkom vlahy v letných mesiacoch, čo spôsobuje vznik suchých lúk tvorených najmä žltými, zostarnutými alebo zdrevnatenými trávami, ktoré sú zdrojom objemového krmiva.

Systém výroby mäsa „Maine-Anjou“ je prepojený s osobitnými charakteristikami tohto miesta, zootechnickými charakteristikami plemena „Rouge des prés“ a pastierskymi postupmi.

Objemové krmivá z tejto oblasti sú vzhľadom na robustnosť plemena „Rouge des prés“ najlepším krmivom, keďže zvieratá tohto plemena:

— majú veľmi dobrú tráviacu schopnosť,

— sú odolné voči výkyvom v prísune krmiva, keďže majú schopnosť zmobilizovať časť svojich telesných rezerv bez toho, aby to malo škodlivý vplyv na ich budúce zootechnické parametre,

— majú schopnosť rýchleho obnovenia rastu alebo obnovenia svojich telesných rezerv.

Vo výrobnej oblasti „Maine-Anjou“ tak existuje istý „modelový dobytok“, podľa ktorého chovatelia vyberajú také zvieratá, ktoré dokážu najlepšie zužitkovať krmivá nízkej kvality v tejto oblasti a v istých ročných obdobiach sú schopné do veľkej miery zmobilizovať svoje telesné rezervy.

Zvieratá žijú hlavne vonku a hlavným zdrojom ich obživy je spásanie. Chovatelia môžu vďaka hospodáreniu s pasienkami vytvoriť letné zásoby krmív, a to jednak striedaním pasienkov a jarným kosením, ako aj využívaním rôznych druhov pasienkov.

Osobitosti tohto miesta dané vlastnosťami pôdy a pomerne suchým podnebím, ktoré má za následok predčasný nedostatok vlahy, sa preto nevnímajú ako prekážka, ktorú treba odstrániť, ale ako stav, ktorému sú zvieratá zvlášť dobre prispôsobené.

Takže v tomto prostredí, osobitosť ktorého je podmienená vlastnosťami pôdy a pomerne suchým podnebím, ktoré majú za následok predčasný nedostatok vlahy, sa jednoducho zaviedol osobitný spôsob chovu využívajúci odolnosť a robustnosť miestneho plemena, skúsenosti miestnych chovateľov s priestorovým a časovým riadením zdrojov a ich dôkladné znalosti o stáde, z ktorého pochádza jedinečný a všeobecne uznávaný produkt – mäso „Maine-Anjou“.

4.7. Kontrolný orgán:

Názov: Institut National de l'Origine et de la Qualité Adresa: 51, rue d'Anjou F-75008 Paris Tel.: (33-1) 538 980 00 Fax: (33-1) 422 557 97 E-mail: info@inao.gouv.fr Názov: DGCCRF Adresa: 59, boulevard Vincent Auriol F-74703 Paris Cedex 13 Tel.: (33-1) 448 717 17 Fax: (33-1) 449 730 37 E-mail: —

4.8. Označenie:

Roštenka, stehno, pliecko a hruď vcelku každej polovičky jatočného tela sa označujú pečiatkou s názvom „Maine-Anjou“.

Jatočné telá a výrezy z neho sú označené štítkom, na ktorom sú uvedené tieto údaje:

— názov označenia,

— označenie „AOC“ alebo „appellation d'origine contrôlée“,

— národné identifikačné číslo zvieraťa alebo číslo bitúnku,

— číslo chovateľského podniku,

— názov a adresa bitúnku a číslo jeho povolenia,

— dátum zabitia,

— v prípade mäsa určeného na grilovanie alebo pečenie, s výnimkou tenkej bránice, hrubej bránice a sviečkovej, sa uvedie: „le temps de maturation entre les dates d'abattage des animaux et de vente au détail au consommateur final est de 9 jours pleins au minimum“ („čas zrenia medzi dátumom zabitia zvieraťa a maloobchodným predajom konečnému spotrebiteľovi je najmenej 9 celých dní“),

— v prípade vákuovo baleného mäsa určeného na grilovanie alebo pečenie, s výnimkou tenkej bránice, hrubej bránice a sviečkovej, sa uvedie: „le temps de maturation entre les dates d'abattage des animaux et de vente au détail au consommateur final est de 10 jours pleins au minimum“ („čas zrenia medzi dátumom zabitia zvieraťa a maloobchodným predajom konečnému spotrebiteľovi je najmenej 10 celých dní“).

(1) Ú. v. EÚ L 93, 31.3.2006, s. 12.